***SIA „LDZ ritošā sastāva serviss”*** *(turpmāk- pasūtītājs)*

reģ. Nr. 40003788351, juridiskā adrese: Turgeņeva iela 21, Rīga, LV-1050

uzaicina piedalīties tirgus izpētē **“Instrumentu piegāde 2024.gadam vispārīgās vienošanās ietvaros” identifikācijas Nr.RSSI-91/2023.**

*Pasūtītājs izsludina tirgus izpēti piegādātāju izvēlei vispārīgās vienošanās noslēgšanai par instrumentu piegādi.*

Aicinām Jūs piedāvājumu iesniegt elektroniski Mercell iepirkumu sistēmā vai elektroniski parakstītu piedāvājumu iesniegt uz e-pasta adresi: nauris.jansons@ldz.lv līdz **2023.gada 8.decembrim plkst.12:00.** Iesniedzot piedāvājumu: nepieciešams **obligāti** pievienot pieteikumu saskaņā ar šī uzaicinājuma 1.pielikumu (parakstītu ar paraksttiesīgās personas parakstu un noskanētu vai parakstītu ar drošu elektronisko parakstu).

Piedāvājumi bez maksas iesniedzami elektroniski Mercell iepirkumu sistēmā.

Jautājumu gadījumā par tirgus izpēti un iepirkuma priekšmetu, lūdzu sazināties ar pasūtītāju rakstiski, izmantojot “Sarakste” moduli Mercell iepirkumu sistēmā vai sazinoties ar pasūtītāja kontaktpersonu: iepirkumu speciālistu Nauri Jansonu, e-pasts: [nauris.jansons@ldz.lv](mailto:nauris.jansons@ldz.lv).

Jautājumu gadījumā par Mercell sistēmu un piedāvājumu iesniegšanas procesu, lūdzu sazināties ar Mercell atbalsta dienestu pa tālr. +371 27763529 vai e-pastu: [latvija@mercell.com](mailto:latvija@mercell.com) .

1. **Tirgus izpētes priekšmets:** **instrumentu piegāde** (turpmāk – prece) (prognozējamās preces tehnisko aprakstu skatīt 2.pielikumā) saskaņā ar pasūtītājam nepieciešamo vajadzību uz konkrēto brīdi noslēgtās *vispārīgās vienošanās ietvaros (projektu skatīt 3.pielikumā), kas nosaka pasūtītāja tiesības starp tirgus izpētes rezultātā kvalificētajiem piegādātājiem izvēlēties uzvarētāju darījuma slēgšanai (piegādātās preces apmaksu veicot atbilstoši preces pavadzīmei), izvērtējot vispārīgās vienošanās dalībnieku piedāvājumus atbilstoši pasūtītājam konkrētajā brīdī nepieciešamām precēm, to specifikācijai un piedāvājumu izvēles kritērijam.*
2. *Kvalificētajam* piegādātājam *vispārīgās vienošanās darbības termiņā pēc pasūtītāja pieprasījuma* jāiesniedz piedāvājums saskaņā ar pasūtītāja noteikto nepieciešamo tehnisko specifikāciju precei uz konkrēto pieprasījuma brīdi.
3. *Vispārīgās vienošanās darbības termiņš:* no vispārīgās vienošanās spēkā stāšanās brīža līdz 2024.gada 31.decembrim (vai līdz 4.punktā minētās iepirkuma pieļaujamās summas sasniegšanai).
4. Pieļaujamā kopējā darījumu summa vispārīgās vienošanās darbības termiņā: 42 000.00 EUR bez PVN.
5. Tirgus izpētes pretendents (attiecīgi vispārīgās vienošanās noslēgšanas brīdī: kvalificētais piegādātājs) ir tiesīgs iesniegt tikai vienu piedāvājuma variantu.
6. Preces piegādes vietas: SIA “LDZ ritošā sastāva serviss”:

6.1. Lokomotīvju remonta centrs (RSSL), adrese: 2.Preču iela 30, Daugavpils;

6.2. Vagonu remonta centrs (RSSV), adrese: Varšavas iela 49, Daugavpils;

6.3.Sliežu ceļu mašīnu remonta centrs (RSSM), adrese: Kārklu iela 4, Daugavpils;

6.4. Lokomotīvju remonta centrs (RSSL), adrese: Krustpils iela 24, Rīga.

1. Preču piegādes termiņš: pēc pasūtītāja nepieciešamības konkrētajā brīdī saskaņā ar pieprasījumā noteikto, orientējoši 5 (piecu) kalendāro dienu laikā pēc pasūtītāja rakstveida pieprasījuma iesniegšanas dienas neatkarīgi no pieprasīto preču daudzuma.
2. Latvijas Republikā spēkā esošo saistošo normatīvo aktu noteiktajām prasībām (kvalitātes, u.c. neatbilstības) neatbilstošas preces piegādes gadījumā, piegādātājs par saviem līdzekļiem novērš piegādātās preces trūkumus un/vai neatbilstības, nepieciešamības gadījumā to apmainot pret atbilstošu preci.
3. Preces garantijas termiņš: ne mazāk kā 1 (viens) gads no preču pieņemšanas dokumentu parakstīšanas. Garantijas termiņa laikā pārdevējs nekavējoties nodrošina nekvalitatīvas preces nomaiņu pret jaunu, kvalitatīvu preci.
4. Preču samaksas nosacījumi: ne mazāk kā 30 (trīsdesmit) kalendāro dienu laikā no preces pieņemšanas dokumenta parakstīšanas dienas.
5. Pieļaujamie preces ražotāji: Aktion, Bahco, Berner, Bosch, Brilliant Tools, Dewalt, Dick, Donmet, Eyltool, Eylert, FANAR, Feida, Fenes, HOLEX, Havera, HAHN+KOLB, Garant, Gedore, GRAVUREM, KingRoy, KS Tools, Kennametal, Koken, Knipex, Milwakee, Makita, PFERD, Poltava, Rennsteig, Osborn, Sandvik, SIITO, PFERD, Tyrolit, Wiesemann, WERA, Wurth, ZCC-CT.
6. Vispārīgās vienošanās rezultātā slēgto darījumu piedāvājumu izvēles kritērijs: uzaicinājuma prasībām atbilstošs tehniskais piedāvājums ar viszemāko cenu bez PVN.
7. Piedāvājuma cena jānorāda EUR bez PVN ar divām zīmēm aiz komata. Piedāvājuma cenā jābūt iekļautiem visiem piegādātāja izdevumiem saistītiem ar preču pārdošanu un piegādi (preces iekraušanas-izkraušanas, transportēšanas un administratīvās izmaksas, t.sk. nodokļi, saskaņā ar Latvijas Republikas normatīvajiem aktiem, un tml.).

**Lai kvalificētos vispārīgās vienošanās noslēgšanai, pretendentam jāiesniedz:**

Lai noteiktu piegādātāju loku vispārīgās vienošanās noslēgšanai **instrumentu piegāde** vispārīgās vienošanās periodā, ***tiek noteikti šādi atlases kritēriji (kvalifikācijas prasības)***, kas pretendentam ir jānodrošina, lai vispārīgā vienošanās ar to kā piegādātāju tiktu noslēgta:

* + 1. pasūtītājs pēc publiskajā datu bāzē pieejamās informācijas pārbaudīs vai pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām;
    2. pretendents piedāvā piegādāt uzaicinājuma (tai skaitā, prognozējamās tehniskās specifikācijas) prasībām atbilstošu preci (aizpildīts 1., 5., 12., 13.punkts pieteikuma veidlapā (1.pielikums);
    3. apliecinājums par pretendenta pēdējo 2 (divu) darbības gadu laikā sekmīgi veiktām iepirkuma priekšmetam līdzīgām preču piegādēm vismaz 50 000.00 EUR apmērā (norāda līdzīgus izpildītus līgumus, aizpildot 10.punktu pieteikuma veidlapā (1.pielikums)) un/vai ir attiecīgās preces ražotājs vai autorizēts vairumtirgotājs (jāapliecina ar atbilstošu dokumentu (līgums vai dīlera pārstāvniecība, licence vai apliecinājums, publiski pieejama informācija mājas lapā u.tml.);
    4. pretendenta kopējais finanšu apgrozījums iepriekšējos 2 (divos) gados, par kuriem atbilstoši normatīvo aktu prasībām sagatavoti, apstiprināti un iesniegti gada pārskati Valsts ieņēmumu dienestam ir vismaz 84 000 EUR (aizpildīts 11.punkts pieteikuma veidlapā (1.pielikums).
    5. pasūtītājs pēc publiskajā datu bāzē pieejamās informācijas pārbaudīs vai pretendentam nav VID administrēto nodokļu parādu, kas pārsniedz 150 EUR.

***Lai kvalificētos vispārīgās vienošanās noslēgšanai, pretendentam jāiesniedz aizpildīts pieteikums dalībai Tirgus izpētē “Instrumentu piegāde 2024.gadam vispārīgās vienošanās ietvaros” (pilnībā aizpildīts pieteikuma 1.pielikums tai skaitā pretendentam ir jāatbilst kvalifikācijas prasībām).***

!Pasūtītājam ir tiesības noraidīt pretendenta piedāvājumu tirgus cenu izpētei vai jau vispārīgās vienošanās ietvaros, ja pretendentam uz piedāvājumu iesniegšanas dienu ir neizpildītas saistības pret pasūtītāju, kas izriet no pasūtītāja un pretendenta iepriekš noslēgta preces/pakalpojumu piegādes līguma, ja pasūtītājs un pretendents nav rakstiski vienojušies par saistību izpildes termiņa pagarināšanu.

! Ja pretendentam pēc VID publiskajā datu bāzē pieejamās informācijas uz piedāvājuma iesniegšanas brīdi ir konstatējams nodokļu parāds, tajā skaitā valsts sociālās apdrošināšanas obligāto iemaksu parāds, kas kopsummā valstī pārsniedz 150 euro, iesniegtais piedāvājums vispārīgās vienošanās ietvaros tiks izskatīts tikai tajā gadījumā, ja ar piedāvājumu tiks iesniegts arī dokuments par nodokļu parādu neesamību – izziņu no VID elektroniskās deklarēšanas sistēmas (EDS), kas apliecina informāciju par nodokļu parādu neesamību.

Pasūtītājs izslēdz pretendentu no dalības iepirkumā, ja ir konstatēts, ka: pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.

Pasūtītājs visā vispārīgās vienošanās darbības termiņā var veikt piegādātāja pārbaudi VID publiskajā datu bāzē un sankcijas sarakstos saskaņā ar Starptautisko un Latvijas Republikas nacionālo sankciju likumu un neslēgt darījumu konkrētajā brīdī ar uzņēmumu, kuram kāds no pārkāpumiem tiks konstatēts.

! Piedāvājumu izvērtēšanas laikā pasūtītājam ir tiesības pieprasīt pretendentiem, lai tiek izskaidrota pieteikumā iekļautā informācija, papildus preces tehnisko dokumentāciju, kā arī citu informāciju kas nepieciešama piedāvājuma vērtēšanai un pretendentiem ir pienākums iesniegt pieprasīto informāciju pasūtītāja noteiktajā termiņā.

! *Vēršam uzmanību, ka SIA “LDZ ritošā sastāva serviss” nav Publisko iepirkumu likuma subjekts un nav Sabiedrisko pakalpojumu sniedzēju iepirkuma likuma subjekts, līdz ar to iepirkums tiek organizēts saskaņā ar SIA “LDZ ritošā sastāva serviss” iekšējiem normatīvajiem aktiem.*

1.pielikums

**PIETEIKUMS DALĪBAI TIRGUS IZPĒTĒ**

***Instrumentu piegāde 2024.gadam vispārīgās vienošanās ietvaros***

identifikācijas Nr.RSSI-91/2023

2023. gada \_\_\_\_\_. \_\_\_\_\_\_\_\_\_\_\_\_ Nr. \_\_\_\_\_\_\_\_

Pretendenta nosaukums, reģistrācijas nr.

Nodokļu maksātāja reģistrācijas nr.

Juridiskā adrese

Pretendenta bankas norēķinu rekvizīti (kods, konts)

Tālruņa nr., .

E-pasta adrese

Kontaktpersona

SIA „\_\_\_\_\_\_\_\_\_” \_\_\_\_\_\_\_\_\_\_(amats, vārds, uzvārds)\_\_\_\_ personā, kas pārstāv sabiedrību uz statūtu vai 20\_\_ g. \_\_\_\_\_\_\_ pilnvaras Nr.\_\_\_\_ (prokūras) pamata

ar šī pieteikuma iesniegšanu:

apliecina savu dalību SIA „LDZ ritošā sastāva serviss” organizētajā tirgus izpētē ***par instrumentu piegādi vispārīgās vienošanās ietvaros 2024.gadam*** *(identifikācijas Nr.RSSI-91/2023) un apliecina, ka tirgus izpētes nosacījumi, t.sk. vispārīgās vienošanās rezultātā noslēdzamo darījumu noteikumi ir skaidri*;

1. mums ir nepieciešamie resursi, atļaujas vai licences paredzamās vispārīgās vienošanās izpildei, saskaņā ar tehnisko specifikāciju (2.pielikums);
2. vispārīgās vienošanās slēgšanas tiesību piešķiršanas gadījumā apņemamies slēgt vispārīgo vienošanos atbilstoši tirgus izpētes dokumentācijai pievienotajam projektam (3.pielikums);
3. piedāvājumā sniegtās ziņas ir patiesas un precīzas un pieteikumam pievienotās dokumentu kopijas atbilst oriģināliem;
4. atzīstam sava piedāvājuma derīguma termiņu \_\_\_\_\_\_\_\_\_\_\_\_\_\_\_\_ (nosacījums ne mazāk kā 45 (četrdesmit) dienas no piedāvājuma iesniegšanas dienas);
5. prece tiks piegādāta kopā ar preces kvalitāti apliecinošiem dokumentiem – ražotāja izdotiem preces kvalitāti apliecinošiem dokumentiem;
6. garantējam, ka vispārīgās vienošanās darbības laikā preces cenā būs iekļautas pilnīgi visas pretendenta izmaksas, kas saistītas ar preces piegādi, t.sk. preces cena, transportēšanas izmaksas līdz piegādes vietām, pārkraušanas, izkraušanas, personāla un administratīvās izmaksas, sociālie, dabas resursu, muitas u.c. nodokļi (izņemot PVN), kuras apņemamies segt;
7. apliecinām, ka piegādātajām precēm garantijas termiņš tiek noteikts \_\_\_\_\_\_\_\_\_\_\_ (ne mazāk par 1 (vienu) gadu). Garantijas termiņa laikā tiek nekavējoties nodrošināta nekvalitatīvas preces nomaiņa pret jaunu, kvalitatīvu preci**;**
8. garantējam pircēja/pasūtītāja pasūtījuma izpildi ne ilgāk kā 5 (piecu) kalendāra dienu laikā Daugavpilī un Rīgā no pasūtītāja rakstveida pieprasījuma iesniegšanas dienas neatkarīgi no pieprasīto preču daudzuma.
9. *(ja attiecas)* apliecinām, ka esam preču ražotājs vai preču autorizēts vairumtirgotāju\_\_\_\_\_\_\_\_\_\_\_\_\_\_\_ (norāda konkrētus ražotājus) pārstāvis;
10. apliecinām sekmīgi izpildītu līdzīgu līgumu/piegāžu pieredzi pēdējo 2 darbības gadu laikā:

|  |  |  |  |  |  |
| --- | --- | --- | --- | --- | --- |
| ***Nr. p. k.*** | ***Preces nosaukums*** | ***Veiktās piegādes (viena vai vairāku līgumu ietvaros) EUR,***  ***summa bez PVN*** | ***Preču saņēmējs*** | | Pasūtījuma izpildes laiks (no.. līdz..) |
| Juridiskās personas nosaukums | Kontaktpersonas vārds, uzvārds, amats, tālrunis |
| 1. | A |  |  |  |  |
|  |  |  |  |  |  |
|  |  |  |  |  |  |

1. informējam par finanšu apgrozījumu:

|  |  |  |
| --- | --- | --- |
| ***Apgrozījums (EUR, bez PVN)*** | | |
| \_\_\_\_. gadā | \_\_\_\_\_. gadā | Vidējais apgrozījums EUR |
|  |  |  |

12. Oficiālais interneta tirdzniecības mājas lapas katalogs (ja pretendentam ir) \_\_\_\_\_\_\_\_\_\_\_\_\_\_\_\_\_\_\_\_;

13. Apliecina, ka ir tiesīgs piedāvāt šādu ražotāju produkciju un/vai piedāvā preces no šādiem katalogiem: \_\_\_\_\_\_\_\_\_\_\_\_\_\_\_;

14. Apliecinām, ka visa piedāvātā prece atbilst tirgus izpētes noteiktām tehniskajām prasībām.

15. Apliecina, ka tirgus izpētes nosacījumi ir skaidri un saprotami.

*Piekrītam, ka piedāvājumā norādīto informāciju Pasūtītājs izmantos piedāvājumu izvēlei vispārīgās vienošanās noslēgšanai. Garantējam, ka visas sniegtās ziņas ir patiesas.*

**Pielikumā:** obligāti pievienojamie dokumenti un cita informācija pēc pretendenta ieskatiem, kas var noderēt pasūtītājam pretendenta pieteikuma izvērtēšanas gaitā uz \_\_\_ lp.

(ja attiecas) Apliecinām, ka pielikumā pievienotie dokumenti atbilst oriģinālam.

*/ja attiecināms/ Apzinos, ka iesniedzot piedāvājumu ar drošu elektronisku parakstu uz uzaicinājuma norādītās kontaktpersonas e-pasta adresi, var netikt nodrošināta piedāvājuma satura neredzamība (konfidencialitāte) un uzņemos visus riskus, kas saistīti ar piedāvājuma atvēršanu pirms nolikumā noteiktā termiņa.*

/uzņēmuma vadītāja vai pilnvarotās personas paraksts/ /paraksta atšifrējums/

2.pielikums

**Prognozējamā tehniskā specifikācija (Informatīvi, cenas nav jāiesniedz)**

***“Instrumentu piegāde 2024.gadam vispārīgās vienošanās ietvaros”***

|  |  |  |
| --- | --- | --- |
| **Nr. p.k.** | **Pozīcijas nosaukums** | **Atbilstība tehniskajām prasībām** |
| 1 | Āmurs | 500 g - 1500g |
| 2 | Asknaibles | 180mm |
| 3 | Asknaibles sānu | 160mm - 200mm |
| 4 | Asmens rokas metāla zāģim | L=300 |
| 5 | Atslēga gala | 1/2''; 1/4'' 8mm - 32 mm |
| 6 | Atslēga kombinēta | dazādi izmēri |
| 7 | Atslēga muciņveida 6kanšu | 1/2''; 1/4'' 8mm - 32 mm |
| 8 | Atslēga muciņveida 12kanšu | 1/2''; 1/4'' 8mm - 32 mm |
| 9 | Atslēga muciņveida divpusēja | dažādi izmēri |
| 10 | Atslēga radziņveida divpusēja | dažādi izmēri |
| 11 | Atslēga radziņveida vienpusēja | dažādi izmēri |
| 12 | Birste metāla ar rokturi | metāla ar plastmasas rokturi |
| 13 | Rokas slotiņa |  |
| 14 | Caurumsitnis | dažādi izmēri |
| 15 | Ciparu cirtņu komplekts | 9 gb. 10 mm |
| 16 | Ciparu zīmogs | 6mm komplekts |
| 17 | Ciparu zīmogs | 900 |
| 18 | Frēze borveida | dažādi izmēri |
| 19 | Frēze galda | dažādi izmēri |
| 20 | Frēze pirkstveida d | dažādi izmēri |
| 21 | Galviņa d | dažādi izmēri |
| 22 | Grieznis atliektais | BK8 |
| 23 | Grieznis atliektais | T5K10 |
| 24 | Grieznis iekšējai vītnei | T5K10 |
| 25 | Grieznis iekšējai vītnei | T15K6 |
| 26 | Knaibles | dažādi izmēri |
| 27 | Knaibles plakanas | dažādi izmēri |
| 28 | Sānknaibles | dažādi izmēri |
| 29 | Kombinēta uzgriežņatslēga ar tarkšķi | dažādi izmēri |
| 30 | Kombinētā uzgriežņu atslēga | dažādi izmēri |
| 31 | Mērlente | 3m |
| 32 | Mērlente | 5m |
| 33 | Muciņatslēga dubulta | dažādi izmēri |
| 34 | Nažu rezerves asmeņi nolaužami | komplekts 10 gab. |
| 35 | Skrūvgriezis | dažādi izmēri |
| 36 | Skrūvgrieža uzgali | dažādi izmēri |
| 37 | Urbis | dažādi izmēri |
| 38 | Urbis ar cilindrisko galu | dažādi izmēri |
| 39 | Urbis centrējošs | dažādi izmēri |
| 40 | Urbis metālam | dažādi izmēri |
| 41 | Vītņurbis | dažādi izmēri |
| 42 | Vīle plakanā | dažādi izmēri |
| 43 | Vīle trīskanšu | dažādi izmēri |
| 44 | Vītņripa | dažādi izmēri |
| 45 | Zāģlente | dažādi izmēri |
| 46 | Zāģripa | dažādi izmēri |
| 47 | Zīmulis dimanta | dažādi izmēri |
| 48 | Zobenzāģa asmenis | dažādi izmēri |

***\*Vispārīgās vienošanās termiņā, lai nodrošinātu uzņēmuma pamatdarbības tehnoloģiskos procesus, nepieciešamības gadījumā veicot cenu aptauju, pasūtītājam ir tiesības iepirkt no vispārīgās vienošanās dalībniekiem citas tehniskajā specifikācijā nenorādītas, bet līdzīgas preces.***

3.pielikums

**VISPĀRĪGĀS VIENOŠANĀS PROJEKTS**

**Vispārīgā vienošanās Nr. RSS-**\_\_\_\_\_\_**/2023**

Rīgā *Līguma datums ir pēdējā pievienotā drošā*

*elektroniskā paraksta laika zīmoga datums*

**SIA "LDZ ritošā sastāva serviss"**, reģistrācijas Nr. 40003788351, turpmāk – pircējs, kuru \_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_, no vienas puses, ar

sekojošām sabiedrībām, kuras pircēja organizētas tirgus cenu izpētes ***Instrumentu piegāde 2024.gadam vispārīgās vienošanās ietvaros”*** (identifikācijas Nr.RSSI-91/2023) rezultātā ir ieguvušas tiesības piegādāt preci atbilstoši tirgus cenu izpētes nosacījumiem:

**\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_, kuru \_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_, turpmāk – pārdevējs,

**\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_, kuru \_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_, turpmāk – pārdevējs,

**\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_, kuru \_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_, turpmāk – pārdevējs,

visi kopā un katrs atsevišķi saukti – puses/puse, labā ticībā, bez viltus, maldības un spaidiem, noslēdz savā starpā šādu vispārīgo vienošanos (turpmāk – vienošanās):

1. **Vienošanās priekšmets un tās darbības termiņš**
   1. Pārdevēji pēc pircēja pasūtījuma pārdod un piegādā pircējam **instrumentus**, turpmāk tekstā – preces, bet pircējs samaksā pārdevējiem par atbilstoši piegādātajām precēm. Puses katru preču piegādi noformē ar preču pavadzīmi.
   2. Vienošanās stājas spēkā no visu iesaistīto pušu parakstīšanas brīža un ir spēkā līdz **2024.gada 31.martam,** vai līdz brīdim, kad kopējā no šīs vienošanās izrietošā visu preču piegādes pirkumu summa sasniedz **42 000.00 EUR** (četrdesmit divus tūkstošus euro, 00 centi), neietverot pievienotās vērtības nodokli (turpmāk – PVN), atkarībā no tā, kurš nosacījums iestājas pirmais.
   3. Pircējam nav pienākums izmantot visu 1.2.punktā noteikto summu.
   4. Puses, parakstot šo vienošanos, nevienojas par preču piegādes konkrētiem apjomiem.
2. **Preču pasūtījuma kārtība**
   1. Pircēja pilnvarotās personas aizpilda uzaicinājuma veidlapu (vienošanās 1.pielikums) un nosūta to pārdevējam uz vienošanās 13.2.punktā norādīto e-pasta adresi. Pasūtījums tiek uzskatīts par saņemtu pasūtījuma nosūtīšanas dienā.
   2. Uzaicinājumā pircējs norāda šīs vienošanās numuru, preču nosaukumu, tehnisko specifikāciju, apjomu, piegādes termiņu, kā arī piedāvājumu iesniegšanas termiņu un e-pasta adresi, uz kuru ir jānosūta piedāvājums. Uzaicinājumā var norādīt arī citu informāciju, ja tas ir nepieciešams.
   3. Pārdevējam uzaicinājuma saņemšanu jāapstiprina 2 (divu) darba dienu laikā no tā saņemšanas dienas, nosūtot atbildi uz pircēja e-pastu.
   4. Pasūtījums tiks uzskatīts par saskaņotu, kad pārdevējs ir atsūtījis no savas puses parakstītu pasūtījuma pieņemšanas apstiprinājumu uz pircēja pasūtījumā norādīto e-pasta adresi.
   5. Pārdevēja pilnvarotā kontaktpersona nosūta elektroniskā formā uz pircēja norādīto e-pasta adresi savu piedāvājumu (piedāvājuma veidlapa norādīta vienošanās 2.pielikumā), ievērojot pircēja uzaicinājumā noteikto piedāvājuma iesniegšanas termiņu un kārtību. Piedāvājumi, kas iesniegti vēlāk netiek izskatīti.
   6. Pircējs pēc piedāvājuma saņemšanas nekavējoties, bet ne vēlāk kā 1 (vienas) darba dienas laikā, apstiprina pārdevējam piedāvājuma saņemšanas faktu, nosūtot atbildi uz pārdevēja e-pastu.
   7. Pircējs nodrošina iesniegto piedāvājumu konfidencialitāti līdz to vērtēšanas sākumam.
   8. Pircējs, ne vēlāk kā 5 (piecu) darba dienu laikā pēc piedāvājuma iesniegšanas beigu termiņa, izvērtē piedāvājuma atbilstību uzaicinājumā un vienošanās paredzētajām prasībām un izvēlas uzaicinājumā norādīto preču pārdevēju.
   9. Piedāvājuma izvēles kritērijs ir uzaicinājuma prasībām atbilstošs tehniskais piedāvājums ar viszemāko cenu bez PVN. Gadījumā, ja pircēja vajadzība būs steidzama, pircējs patur tiesības izvēlēties tā pārdevēja piedāvājumu, kurš paredz īsāko piegādes termiņu pircējam nepieciešamās preces piegādei, kā arī iegādāties ekvivalentu cita ražotāja preci ar tādu pašu vai labāku tehnisko raksturojumu, kas pārdevējam attiecīgajā brīdī ir jau noliktavā un pieejama uzreiz.
   10. Pircējs pēc lēmuma pieņemšanas iespējami ātri informē visus pārdevējus par pieņemtajiem rezultātiem. Pārdevējs nekavējoties apstiprina rezultātu saņemšanu.
   11. Pircējs pilnvaro \_\_\_\_\_\_\_\_ \_\_\_\_\_\_\_\_\_\_\_\_, vai viņa prombūtnes laikā cita pircēja atsevišķi pilnvarota persona, pircēja vārdā parakstīt 2.9.punktā minēto paziņojumu par rezultātiem, kuru nosūta 4.9.1.punktā noteiktās pircēja pilnvarotās personas (4.pielikums).
   12. Pārdevējs preču piegādi veic pēc pircēja nepieciešamības konkrētajā brīdī saskaņā ar pieprasījumā noteikto bez papildus maksas, bet ne ilgāk ka ***5 (piecu) kalendāra dienu laikā Daugavpilī un Rīgā,*** pēc pircēja rakstveida pieprasījuma iesniegšanas dienas neatkarīgi no pieprasīto preču daudzuma. Minimālā pasūtījuma vērtība ir EUR 50.00 (piecdesmit euro, 00 centi) bez PVN. Preču pasūtījumu apkopojums tiks iesniegts vismaz 1 (vienu) reizi mēnesī uz 15.datumu.
   13. Katra no pusēm apņemas uzskaitīt un uzglabāt visus noformētos pasūtījumus visā šīs vienošanās spēkā esamības laikā.
   14. No pircēja un pārdevēja pusēm pasūtījumus tiek pilnvarotas parakstīt vienošanās 3.pielikumā norādītās personas.
   15. Pusēm ir tiesības vienpusēji mainīt vienošanās 3.pielikumā noteiktās pušu pilnvarotās personas, 5 (piecas) darba dienas iepriekš iesniedzot pārdevējam vienpusēju rakstisku paziņojumu.
3. **Preču cenas un norēķinu kārtība**
   1. Pārdevēji pārdod un piegādā pircējam preces par cenām, kuras ir fiksētas piedāvājumā un preču pavadzīmē.
   2. Gadījumā, ja šīs vienošanās darbības laikā tiek mainīta PVN likme, pircējam ir pienākums maksāt PVN, pamatojoties uz likumā noteiktajām izmaiņām, sākot ar attiecīgo grozījumu spēkā stāšanās brīdi.
   3. Preču piegādes cenā ir iekļautas visas pārdevēja ar preces piegādi saistītās izmaksas, tajā skaitā transportēšanas, pārkraušanas, izkraušanas, personāla un administratīvās izmaksas, pievienotās vērtības, dabas resursu un muitas nodokļi, kurus pārdevējs apņemas samaksāt, kā arī citas iespējamās izmaksas.
   4. Par preci tiek samaksāts 30 (trīsdesmit) kalendāro dienu laikā, skaitot no nākamās dienas, kad pircējs ir parakstījis preču pavadzīmi.
   5. Samaksai par preci preču pavadzīmē pārdevējs norāda preču saņēmēja rekvizītus, atbilstoši vienošanās 13.1.punktā norādītajam.
4. **Preces piegāde un pieņemšana**
   1. Pārdevējs, ne vēlāk kā 1 (vienu) darba dienu pirms preču piegādes, paziņo pircējam rakstiski uz pasūtījumā norādīto e-pasta adresi, ka prece tiks piegādāta pasūtījumā norādītajā vietā un pircējs tās var saņemt. Pircējs nodrošina preču saņemšanu, ja pārdevējs šajā punktā noteiktajā kārtībā paziņojis pircējam par preču piegādi.
   2. Preces piegādes vietas:

* SIA “LDZ ritošā sastāva serviss” Lokomotīvju remonta centrs, 2.Preču iela 30, Daugavpils, Latvija;
* SIA “LDZ ritošā sastāva serviss” Lokomotīvju remonta centrs, Krustpils iela 24, Rīga, Latvija;
* SIA “LDZ ritošā sastāva serviss” Sliežu ceļu mašīnu remonta centrs, Kārklu iela 4, Daugavpils, Latvija;
* SIA “LDZ ritošā sastāva serviss” Vagonu remonta centrs, Varšavas iela 49, Daugavpils, Latvija.
  1. Pārdevējs nodrošina preces izkraušanu pircēja pārstāvja norādītajā vietā.
  2. Pārdevējs kopā ar piegādāto preci iesniedz pircēja pārstāvim dokumentu, kas apliecina preces kvalitāti/atbilstību standartiem (pārdevēja izdota atbilstības deklarācija). Ja pircējam rodas šaubas par preces kvalitāti/atbilstību standartiem, tad pircējam ir tiesības pieprasīt pārdevējam arī citus dokumentus (t.sk. iepakojuma lapas vai to apliecinātas kopijas). Ja pārdevējs preci ir ievedis no valsts, kas nav Eiropas Ekonomikas zonas valsts, pārdevējs iesniedz pircējam arī apliecinātu muitas dokumenta kopiju/elektronisku izdruku. Ja pārdevējs iesniedz dokumenta kopiju, tam pēc pircēja pirmā pieprasījuma jāuzrāda dokumenta oriģināls.
  3. Par preces pieņemšanu pušu pilnvarotie pārstāvji paraksta preču pavadzīmi.
  4. Ja pircēja pārstāvis preces pieņemšanas laikā konstatē preces vai tās kvalitātes neatbilstību Vienošanās noteikumiem, viņš ir tiesīgs atteikties parakstīt preču pavadzīmi.
  5. Neatbilstošas vai nekvalitatīvas preces piegāde vai nepilnīga preces piegāde nav uzskatāmas par preces piegādi saskaņā ar šīs vienošanās noteikumiem.
  6. Pārdevējam ir pienākums preču pavadzīmē papildus norādīt šīs vienošanās un pasūtījuma numurus.
  7. Pircējs pilnvaro pircēja atbildīgos pārstāvjus:

1. Materiālā nodrošinājuma nodaļas sagādes speciālisti **\_\_\_\_\_\_\_ \_\_\_\_\_\_\_\_** (mob.tālr. +371 \_\_\_\_\_\_\_\_\_, e-pasta adrese [\_\_\_\_\_\_\_\_\_\_\_\_\_](mailto:Irina.Sonina@ldz.lv)), vai viņu prombūtnes laikā, viņu pienākumu izpildītājus, izvērtēt preču piedāvājuma atbilstību un risināt visus ar preču pasūtīšanu, pieņemšanu saistītos jautājumus, kā arī, risināt visus ar preci saistītos tehniskos jautājumus, tai skaitā jautājumus, kas saistīti ar iespējamām reklamācijām. Citu personu parakstīti dokumenti pircējam nav saistoši;
2. Vecāko noliktavas pārzini \_\_\_\_\_\_\_\_ \_\_\_\_\_\_\_ (tālr. +371 \_\_\_\_\_\_\_\_\_\_\_) vai viņas pienākumu izpildītāju, parakstīt preču pavadzīmes apliecinošās preču piegādi un saņemšanu Lokomotīvju remonta centram (RSSLD);

Vecāko noliktavas pārzini \_\_\_\_\_\_\_\_ \_\_\_\_\_\_\_\_\_ (mob.tālr. +371 \_\_\_\_\_\_\_\_\_\_\_\_), vai viņas pienākumu izpildītāju, parakstīt preču pavadzīmes apliecinošās preču piegādi un saņemšanu Lokomotīvju remonta centram (RSSLR);

Vecāko noliktavas pārzini \_\_\_\_\_\_\_\_ \_\_\_\_\_\_\_ (mob.tālr. +371 \_\_\_\_\_\_\_\_\_\_\_), vai viņa pienākumu izpildītāju, parakstīt preču pavadzīmes apliecinošās preču piegādi un saņemšanu Sliežu ceļu mašīnu remonta centra (RSSM).

Vecāko noliktavas pārzini \_\_\_\_\_\_\_\_ \_\_\_\_\_\_\_ (mob.tālr. +371 \_\_\_\_\_\_\_\_\_\_\_), vai viņa pienākumu izpildītāju, parakstīt preču pavadzīmes apliecinošās preču piegādi un saņemšanu Vagonu remonta centra (RSSV).

Citu personu parakstīti dokumenti pircējam nav saistoši.

* 1. Līdz preču pavadzīmes abpusējai parakstīšanai pārdevējs uzņemas visu risku saistībā ar preci, tai skaitā risku par jebkādiem preces bojājumiem un preces bojāeju nejauša gadījuma dēļ.
  2. Pārdevējs apliecina, ka:

4.11.1. ievēro Latvijas Republikas, Eiropas Savienības un Apvienoto Nāciju Organizācijas normatīvos aktus (tajā skaitā likumus, noteikumus, lēmumus, rezolūcijas), kas sevī iekļauj un/vai ir saistīti ar sankciju piemērošanu un citiem ierobežojumiem attiecībā uz virkni personu, jurisdikciju un teritoriju, tajā skaitā, bet ne tikai: Irānu, Sīriju, Ziemeļkoreju, Krimu, Ziemeļsudānu;

4.11.2. ievēro ASV normatīvos aktus, kuri ietver un/vai ir saistīti ar sankciju piemērošanu un citiem ierobežojumiem;

4.11.3. neiesaistīties, izbeigs un neuzturēs darījuma attiecības ar personām, kuras pārkāpj 4.11.1. un 4.11.2. punktā norādītās tiesiskās normas, sankcijas un ierobežojumus;

4.11.4. pēc pirmā pircēja rakstiska pieprasījuma, norādītajā formātā un laikā, iesniegs ar pārdevēja saimniecisko un profesionālo darbību saistīto informāciju un dokumentus.

1. **Preces kvalitāte un garantijas**
   1. Preces kvalitātei jāatbilst tehniskajiem noteikumiem un vienošanās 1.1.punktā un 4.4.punktā minētiem dokumentiem. Saistībā ar piegādāto preci piemērojami Civillikuma 1593.panta un 1612. – 1614.pantu, 1620.panta, Komerclikuma 411.panta, kā arī citu normatīvo aktu noteikumi.
   2. Precei tiek noteikts garantijas termiņš – ne mazāk kā ***1 (viens) gads*** no preces nodošanas – pieņemšanas dokumenta parakstīšanas dienas. Garantijas termiņa laikā pārdevējs nekavējoties nodrošina nekvalitatīvas preces nomaiņu pret jaunu, kvalitatīvu preci.
   3. Pircējam ir pienākums iespējami īsā laikā pēc preces saņemšanas to pārbaudīt. Ja 20 (divdesmit) kalendāro dienu laikā pēc attiecīgās preces pavadzīmes parakstīšanas vai garantijas termiņa laikā pircējs konstatē preces kvalitātes neatbilstību un/vai trūkumus, pircējs nosūta pārdevējam uz pārdevēja norādīto e-pastu vai pasta adresi uzaicinājumu veikt preces apskati, norādot preces kvalitātes neatbilstību un/vai trūkumus, to veidu un apmēru, paredzot, ka pārdevēja ierašanās termiņš nevar būt īsāks par 5 (piecām) darba dienām.
   4. Ja pircējs paziņo pārdevējam par saņemtās preces kvalitātes neatbilstību un/vai trūkumiem vienošanās 5.3.punktā noteiktajā termiņā, pircējam ir tiesības pēc paša izvēles prasīt vienošanās atcelšanu vai preces cenas samazināšanu, ievērojot Civillikuma 1620.panta otrās daļas noteikumus.
   5. Ja pircējs, atbilstoši vienošanās 5.3.punkta noteikumiem, nepaziņo pārdevējam par saņemtās preces kvalitātes neatbilstību un/vai trūkumiem, izņemot gadījumus, kad precei ir apslēpti trūkumi, kurus, pārbaudot preci, nebija iespējams konstatēt, uzskatāms, ka pircējs ir pieņēmis preci.
   6. Ja apslēptie preces trūkumi tiek konstatēti vēlāk, pircēja pienākums ir nekavējoties pēc to konstatēšanas paziņot pārdevējam par šiem trūkumiem. Ja pircējs nepaziņo pārdevējam par saņemtās preces apslēptajiem trūkumiem, uzskatāms, ka pircējs pieņēmis preci ar šiem apslēptiem trūkumiem.
   7. Vienošanās 5.4., 5.5. un 5.6.punktu nosacījumi nav piemērojami, ja pārdevējs ļaunā nolūkā ir noklusējis vai apslēpis preces trūkumus, vai arī noteikti apgalvojis, ka precei ir zināmas īpašības.
   8. Ja pārdevēja pārstāvis neierodas pircēja noteiktajā termiņā veikt preces apskati, atbilstoši vienošanās 5.3.punkta kārtībā nosūtītajam pircēja uzaicinājumam, pircējs vienpusēji sastāda aktu par preces kvalitātes neatbilstību un/vai trūkumiem, un uzskatāms, ka pārdevējs piekrīt minētajam aktam.
   9. Ja pārdevēja pārstāvis ir ieradies un nepiekrīt preces kvalitātes neatbilstībai un/vai trūkumiem, pircējs neatbilstošo preci nosūta neatkarīgas ekspertīzes veikšanai, kuras atzinums ir saistošs pārdevējam.
   10. Ja ekspertīzes slēdziens apstiprina preces kvalitātes neatbilstību un/vai trūkumus, pārdevējam ir pienākums atmaksāt pircējam izdevumus, kas saistīti ar ekspertīzes veikšanu un preces nogādāšanu ekspertīzei.
   11. Ja visā garantijas termiņa laikā saskaņā ar šo vienošanos ir konstatēta preces kvalitātes neatbilstība un/vai trūkumi, izņemot vienošanās 5.5.punktā noteiktajā gadījumā, pārdevējam ir pienākums pēc attiecīga pircēja pieprasījuma nosūtīšanas, pircēja noteiktā termiņā, kas nevar būt īsāks par 20 (divdesmit) kalendārajām dienām no pieprasījuma nosūtīšanas dienas, pēc pircēja izvēles bez papildus samaksas apmainīt neatbilstošas kvalitātes preci pret kvalitatīvu preci, bez papildus samaksas novērst preces trūkumus vai atmaksāt pircējam neatbilstošās kvalitātes preces summu.
2. **Pušu atbildība un strīdu izšķiršana**
   1. Gadījumos, kad pārdevējs neievēro šajā vienošanās un pircēja pasūtījumā noteiktos saistību izpildes termiņus, pircējs ir tiesīgs pieprasīt no pārdevēja līgumsodu 0,5% (nulle komats pieci procenti) apmērā no nepiegādātās preces summas (neieskaitot PVN) par katru nokavēto attiecīgās saistības izpildes dienu, kuru pārdevējs samaksā 10 (desmit) kalendāro dienu laikā no pircēja rēķina par līgumsodu iesniegšanas dienas pārdevējam. Līgumsoda apmērs par attiecīgās saistības neizpildi nedrīkst pārsniegt 10% (desmit procenti) no pasūtījuma summas (neieskaitot PVN). Par preces piegādes termiņa neievērošanu tiek uzskatīta arī nekvalitatīvas preces piegāde.
   2. Gadījumos, kad pircējs neievēro šajā vienošanās noteiktos saistību izpildes termiņus, pārdevējs ir tiesīgs pieprasīt no pircēja līgumsodu 0,5% (nulle komats pieci procenti) apmērā no savlaicīgi nesamaksātās summas (neieskaitot PVN) parkatru nokavēto attiecīgās saistības izpildes dienu. Līgumsoda apmērs par attiecīgās saistības neizpildi nedrīkst pārsniegt 10% (desmit procenti) no summas (neieskaitot PVN).
   3. Ja kāda no pusēm vēlas izmantot tiesības pieprasīt līgumsodu no otras puses, tad no otras puses saņemtie maksājumi vispirms tiek izlietoti pamatparāda segšanai, bet pēc tam – līgumsoda segšanai.
   4. Līgumsodu samaksa neatbrīvo puses no zaudējumu segšanas un vienošanās izpildes pienākuma.
   5. Puses vienojas, ka pircējam ir tiesības ieturēt uzrēķināto līgumsodu no jebkurām pārdevējam izmaksājamām summām, ja pārdevējs palaiž garām līgumsoda samaksas termiņu.
   6. Visus strīdus un domstarpības, kas var rasties no šīs vienošanās vai sakarā ar šo vienošanos, puses risina sarunu ceļā. Ja sarunu ceļā puses nepanāk šādu vienošanos, strīdu nodod izskatīšanai Latvijas Republikas tiesai pēc piekritības. No vienošanās izrietošās saistības apspriežamas saskaņā ar Latvijas Republikas normatīvajiem aktiem.
   7. Pārdevējs apzinās un apstiprina, ka, pārkāpjot 4.11. punkta apliecinājumus:

6.7.1. pircējam ir tiesības nepildīt ar vienošanos uzņemtās saistības, kā arī nekavējoties, vienpusējā kārtībā izbeigt vienošanos un visas citas tiesiskās attiecības ar pārdevēju, kā arī veikt citas normatīvajos aktos un pastāvošajās citās līgumattiecībās ar pārdevēju paredzētās darbības;

6.7.2. pārdevējs ir pilnībā atbildīgs un apņemas segt visus pārdevēja vainas dēļ šādu pārkāpumu rezultātā pircējam radušos zaudējumus, t.sk., bet ne tikai, zaudējumi nepiegādāto preču kopsummas apmērā.

1. **Nepārvaramas varas apstākļi (*force majeure*)**
   1. Puses tiek atbrīvotas no atbildības par vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar pušu tiesības un ietekmē uzņemtās saistības, pieņemšana un stāšanās spēkā.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai pusei. Paziņojumā jānorāda, kādā termiņā, pēc puses uzskata, ir iespējama un paredzama tās vienošanās paredzēto vienošanās saistību izpilde, un, pēc otras puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
   3. Ja 7.1. punktā minētie apstākļi ilgst vairāk nekā mēnesi, katrai pusei ir tiesības atteikties no tālākas vienošanās saistību izpildes.
2. **Vienošanās izbeigšana**
   1. Vienošanos var izbeigt pusēm vienojoties.
   2. Pircējs var vienpusēji izbeigt vienošanos jebkurā no sekojošiem gadījumiem:
      1. Ja vienošanās laikā pārdevējs vienpusēji paaugstina pircējam apstiprinātajā piedāvājumā norādīto preces cenu;
      2. ja pārdevējs vienošanās laikā atbilstoši piedāvājumam 2 (divas) vai vairāk reizes atsakās piegādāt preci;
      3. ja piegādātās preces kvalitāte neatbilst standartam un/vai šīs vienošanās noteikumiem;
      4. ja netiek ievēroti preces piegādes termiņi un/vai apjomi;
      5. ja pārdevējs neiesniedz vienošanās 4.4.punktā minēto tehnisko dokumentāciju;
      6. ja pārdevējs ir kļuvis par nodokļu parādnieku vai ir pasludināts pārdevēja maksātnespējas process, apturēta vai izbeigta pārdevēja saimnieciskā darbība, uzsākts pārdevēja likvidācijas process;
      7. vienošanos nav iespējams izpildīt tādēļ, ka vienošanās izpildes laikā pret pārdevēju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   3. Ja vienošanās tiek izbeigta saskaņā ar 8.2.punkta noteikumiem, pircējs nosūta par to rakstisku paziņojumu pārdevējam uz tā juridisko adresi - vai vienošanās rekvizītos norādīto e-pasta adresi. Vienošanās tiek uzskatīta par izbeigtu pircēja noteiktajā termiņā, kas nevar būt īsāks par 7 (septiņām) dienām no vēstules nosūtīšanas dienas, izņemot vienošanās 8.2.6. un 8.2.7, punktos noteiktos gadījumus, kad vienošanās tiek izbeigta nekavējoties.
3. **Komercnoslēpums**
   1. Vienošanās noteikumi, kā arī informācija, kas saistīta ar pušu sadarbību vai kas pušu rīcībā nonākusi vienošanās izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām vienošanās darbības laikā un pēc tam. Šis pienākums neattiecas uz publiski pieejamu informāciju un informāciju, kas atklājama attiecīgām valsts institūcijām saskaņā ar spēkā esošiem tiesību aktiem, ja tā tiek sniegta šīm institūcijām.
   2. Saņemto puses komercnoslēpumu saturošo informāciju otra puse apņemas izmantot vienīgi vienošanās ietvaros noteikto saistību izpildes nodrošināšanai, ievērojot otras puses komercintereses un konfidencialitātes pienākumu.
4. **Personas datu aizsardzība**
   1. Puses apliecina, ka tās ir informētas, ka vienas puses iesniegtos personas datus, ja tas nepieciešams vienošanās izpildei, drīkst apstrādāt tikai saskaņā ar vienošanās priekšmetu, vienošanās noteiktajā apjomā, uz vienošanās darbības termiņu un tikai saskaņā ar spēkā esošo tiesību aktu prasībām.
   2. Puse nodrošina vienošanās par kontaktpersonām norādīto darbinieku informēšanu par tiesībām nodod ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.
   4. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.
   5. Katra no pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina trešo personu prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
5. **Biznesa ētikas pamatprincipi**
   1. Pārdevējs, parakstot vienošanos, apliecina, ka ir iepazinies ar koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem (turpmāk – Pamatprincipi), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar vienošanās izpildi saistītie apakšuzņēmēji.
   2. Pārdevējam ir pienākums nekavējoties informēt pircēju, ja identificēta situācija, kad pārkāpts kāds no Pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet pircējam kļūst zināms, ka pārdevējs ir pārkāpis kādu no Pamatprincipiem, tiks izvērtēta turpmākā sadarbība likumā noteiktajā kārtībā un apjomā.
   3. Ja pārdevēja rīcībā vienošanās izpildes ietvaros nonāk informācija vai rodas pamatotas aizdomas, ka pircēja darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, pircēja vai jebkādu citu personu interesēs, pārdevējam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” koncerns garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
6. **Citi noteikumi**
   1. Puses garantē, ka tām ir attiecīgas tiesības, lai slēgtu vienošanos un uzņemtos tajā noteiktās saistības un pienākumus.
   2. Nevienai no pusēm nav tiesību ar vienošanos saistītas tiesības un pienākumus nodot trešajām personām bez otras puses rakstiskās piekrišanas.
   3. Vienošanās var tikt grozīta un/vai papildināta pusēm savstarpēji vienojoties. Nekādi mutiski vienošanās grozījumi vai papildinājumi netiek uzskatīti par vienošanās noteikumiem. Jebkuras izmaiņas vienošanās noteikumos noformējamas ar rakstisku papildu vienošanos, kas kļūst par vienošanās neatņemamu sastāvdaļu.
   4. Ja kādai no vienošanās pusēm tiek mainīts juridiskais statuss, atrašanās vieta, banku rekvizīti u.tml., tad tā nekavējoties rakstiski paziņo par to otrai pusei ar vēstuli, kuru parakstījusi attiecīgās puses persona ar pārstāvības tiesībām (paraksta tiesīgā persona) uzņēmumā.
   5. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo vienošanos, iesniedzami rakstveidā un tiks uzskatīti par iesniegtiem, ja tie:
      1. ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu;
      2. ir nosūtīti ar ierakstītu sūtījumu uz otras puses adresi, kas norādīta līguma rekvizītos – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
      3. nosūtīti pa e-pastu uz otras puses e-pasta adresi, kas norādīta vienošanās rekvizītos – nosūtīšanas dienā.
   6. Līguma 12.5.punktā minētos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, ir uzskatāmi par saņemtiem nākošajā darba dienā. Darba diena šī līguma izpratnē ir diena no pirmdienas līdz piektdienai, izņemot gadījumā, ja attiecīgā diena saskaņā ar Latvijas Republikas normatīvajiem aktiem ir brīvdiena vai svētku diena.
   7. Vienošanās ir saistoša puses tiesību pārņēmējam.
   8. Ja vienošanās darbības laikā tiek grozīti tiesību akti, kas piemērojami vienošanās izpildē, puses piemēro šos tiesību aktus attiecīgajā brīdī spēkā esošajā redakcijā.
   9. Vienošanās sastādīta latviešu valodā elektroniska dokumenta veidā un kopā ar 1., 2. un 3. pielikumu parakstīta ar drošu elektronisko parakstu, kas satur laika zīmogu. Vienošanās pušu parakstīšanas datums ir pēdējā parakstītā laika zīmoga datums. Puses ir iepazinušās ar vienošanos, piekrīt tās noteikumiem un to apstiprina, parakstot vienošanos.
7. **Pušu rekvizīti**
   1. **Pircējs:**  **Sabiedrība ar ierobežotu atbildību “LDZ ritošā sastāva serviss”**, vienotais reģistrācijas Nr.40003788351, PVN reģ.Nr.LV40003788351, juridiskā adrese: Turgeņeva iela 21, Rīga, LV-1050, Latvija, bankas norēķinu konts: LV26RIKO0000084909460, banka: Luminor Bank AS Latvijas filiāle, SWIFT kods: RIKOLV2X, tālr.: +371 67232853; e-pasts: [ldz\_rss@ldz.lv](mailto:ldz_rss@ldz.lv).
   2. **Pārdevējs:** 
      1. **Sabiedrība ar ierobežotu atbildību "\_\_\_\_\_\_\_\_\_\_"**, vienotais reģistrācijas Nr.\_\_\_\_\_\_\_\_\_\_\_\_\_, PVN reģ.Nr.\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_ Latvija, bankas norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_, banka: \_\_\_\_\_\_\_\_\_\_\_\_\_, SWIFT kods: \_\_\_\_\_\_\_\_\_\_\_, tālr.: +371 \_\_\_\_\_\_\_\_\_\_\_\_\_; e-pasts: [\_\_\_\_\_\_\_\_\_\_\_\_\_](mailto:info@elektrika.lv) .
      2. **Sabiedrība ar ierobežotu atbildību "\_\_\_\_\_\_\_\_\_\_\_\_\_",** vienotais reģistrācijas Nr.\_\_\_\_\_\_\_\_\_\_\_, PVN reģ.Nr.\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_, Latvija, bankas norēķinu konts: \_\_\_\_\_\_\_\_\_\_\_\_\_\_\_\_\_, banka: \_\_\_\_\_\_\_\_\_\_\_\_, SWIFT kods: \_\_\_\_\_\_\_\_\_, tālr.: +371 \_\_\_\_\_\_\_\_, e-pasts: [\_\_\_\_\_\_\_\_\_\_\_](mailto:info@skinest.lv) .

|  |  |
| --- | --- |
| **PIRCĒJA VĀRDĀ:**  *Parakstīts ar drošu elektronisko parakstu*  SIA "LDZ ritošā sastāva serviss" valdes priekšsēdētāja \_\_\_\_\_\_\_\_\_\_\_\_\_\_\_  *Datumu skatīt laika zīmogā* | **PĀRDEVĒJA VĀRDĀ:**  *Parakstīts ar drošu elektronisko parakstu*  SIA "\_\_\_\_\_\_\_\_\_" valdes priekšsēdētājs \_\_\_\_\_\_\_\_\_\_\_\_\_\_  SIA "\_\_\_\_\_\_\_\_\_” valdes locekle \_\_\_\_\_\_\_\_\_\_\_\_\_\_\_  *Datumu skatīt laika zīmogā* |

1.pielikums

pie .\_\_\_\_.2023.

vispārīgās vienošanās Nr. RSS-\_\_\_\_/2023

**Uzaicinājuma iesniegt piedāvājumu paraugs**

Pārdevējs (*uzņēmuma nosaukums)*

Rīgā, 202\_.gada (*datums*)

Lūdzu iesniegt piedāvājumu **instrumentu piegādei**, saskaņā ar sarunu procedūras bez publikācijas “Instrumentu piegāde 2024.gadam vispārīgās vienošanās ietvaros” rezultātā noslēgtās Vispārīgās vienošanās Nr.\_\_\_\_\_\_\_\_\_\_\_\_ līdz 202\_.gada \_\_.\_\_\_\_\_\_\_\_\_\_ (gads, mēnesis, datums, precīzs laiks) uz e-pasta adresi (e-pasta adrese).

**Pircēja pieprasījums:**

1. Vēlākais iespējamais piegādes termiņš (*gads, mēnesis, datums*)
2. Priekšmeta apraksts:

| Nr.  p. k. | SAP kods | Preces nosaukums | Atbilstība tehniskajām prasībām – piedāvātās preces nosaukums, tehniskie dati un apraksts, *ražotājs – norāde uz lapaspusi katalogā vai e-katalogā* | Skaits | Cena EUR par vienību  bez PVN | Summa EUR  bez PVN |
| --- | --- | --- | --- | --- | --- | --- |
| ***Piegādes adreses:***  ***RSSL 2.Preču iela 30, Daugavpils***  ***RSSM Kārklu iela 4, Daugavpils***  ***RSSL Krustpils iela 24, Rīga***  ***RSSV Varšavas iela 49, Daugavpils*** | | | |  |  |  |
| 1. |  |  |  |  |  |  |
| 2. |  |  |  |  |  |  |

1. Piedāvājums ir jāiesniedz atbilstoši vienošanās 2.3., 2.4., 2.5. punktiem.
2. Cita informācija (ja nepieciešams).

|  |
| --- |
| **Pircēja kontaktpersona** |
| *Kontaktpersonas rekvizīti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

2.pielikums

pie .\_\_\_\_.2023.

vispārīgās vienošanās Nr. RSS-\_\_\_\_/2023

**Piedāvājuma paraugs**

Rīgā, 202\_.gada (*datums*)

Pircējs – (*nosaukums*)

Pārdevējs - (*uzņēmuma nosaukums)* piedāvājums **instrumentu piegādei** saskaņā ar tirgus cenu izpētes “Instrumentu piegāde 2024.gadam vispārīgās vienošanās ietvaros” rezultātā noslēgto Vispārīgo vienošanos Nr.\_\_\_\_\_\_\_\_\_\_\_\_

(*Pārdevēja nosaukums*) apņemas piegādāt pieprasītās preces (*piegādes vieta*).

(*Pārdevēja nosaukums*) apņemas piegādāt pieprasītās preces līdz (*datums*).

(*Pārdevēja nosaukums*) apņemas piegādāt preces atbilstoši pircēja pieprasījumam un par šādu cenu:

| Nr.  p. k. | SAP kods | | Preces nosaukums | Atbilstība tehniskajām prasībām – piedāvātās preces nosaukums, tehniskie dati un apraksts, *ražotājs – norāde uz lapaspusi katalogā vai e-katalogā* | Preces ražotājs | Skaits | Cena EUR par vienību  bez PVN | Summa EUR  bez PVN |
| --- | --- | --- | --- | --- | --- | --- | --- | --- |
| ***Piegādes adrese:***  ***RSSL 2.Preču iela 30, Daugavpils***  ***RSSM Kārklu iela 4, Daugavpils***  ***RSSL Krustpils iela 24, Rīga***  ***RSSV Varšavas iela 49, Daugavpils*** | | | | |  |  |  |  |
| 1. |  | |  |  |  |  |  |  |
| 2. |  | |  |  |  |  |  |  |
|  | | ***Piedāvājuma kopējā summa EUR bez PVN*** | | | | | |  |

Cita informācija (ja nepieciešams)

|  |
| --- |
| **Pārdevēja kontaktpersona** |
| *Kontaktpersonas rekvizīti* |

3.pielikums

pie .\_\_\_\_.2023.

vispārīgās vienošanās Nr. RSS-\_\_\_\_/2023

**Pircēja pilnvarotās personas**

SIA “LDZ ritošā sastāva serviss” Materiālā nodrošinājuma nodaļas:

* Materiālā nodrošinājuma nodaļas sagādes speciāliste \_\_\_\_\_ \_\_\_\_\_\_ (mob. T. \_\_\_\_\_\_\_\_\_\_, e-pasta adrese: [\_\_\_\_\_\_\_\_\_\_\_\_](mailto:Irina.Sonina@ldz.lv) );
* Sliežu ceļu mašīnu remonta centra vadītājs \_\_\_\_\_\_\_ \_\_\_\_\_\_\_\_\_ (mob.t. +371 \_\_\_\_\_\_\_\_, e-pasta adrese: [\_\_\_\_\_\_\_\_\_\_](mailto:andrejs.sarovs@ldz.lv) ), vai persona, kas viņu aizvieto.

**Pārdevēja pilnvarotās personas**

|  |  |
| --- | --- |
| **Pārdevējs** | **Pilnvarotā perona (kontakti: tel.nr., e-pasts)** |
| SIA "\_\_\_\_\_\_" |  |
| SIA "\_\_\_\_\_\_" |  |

4.pielikums

pie .\_\_\_\_.2023.

vispārīgās vienošanās Nr. RSS-\_\_\_\_/2023

Rīga, Datumu skatīt laika zīmogā

***Paziņojums par \_\_. cenu aptaujas “Instrumentu piegāde 2024.gadam vispārīgās vienošanās ietvaros” rezultātiem***

1. Pasūtītāja/pircēja nosaukums: sabiedrība ar ierobežotu atbildību “LDZ ritošā sastāva serviss”, Rīga, Turgeņeva iela 21, LV-1050, Latvija.
2. Iepirkuma līguma priekšmets: ***Instrumentu piegāde rezultātā noslēgtās Vispārīgās vienošanās Nr.RSS-\_\_\_/202\_ ietvaros (turpmāk- prece).***
3. Piedāvājuma izvēles kritērijs: cenu aptaujas uzaicinājuma prasībām atbilstošs tehniskais piedāvājums ar viszemāko cenu par preces pozīciju.
4. Datums, kad nosūtīta cenu aptauja – \_\_\_\_\_\_\_\_\_\_\_\_
5. Cenu piedāvājumu iesniegšanas termiņa pēdējās dienas datums – \_\_\_\_\_\_\_\_\_\_
6. Saņemto cenu piedāvājumu skaits un piedāvātās cenas: \_\_\_\_\_\_\_\_\_\_ (cenu piedāvājumus skatīt Paziņojuma 1.pielikumā).
7. Piegādātājs/vispārīgās vienošanās dalībnieks, kuram tiek piešķirtas pasūtījumā Nr.\_\_ norādīto preču piegādes tiesības:
   1. ***SIA “\_\_\_\_\_\_”*** Reģ.nr. \_\_\_\_\_\_\_ - kopējā preču piegādes summa ***\_\_\_\_\_\_ EUR bez PVN.***
   2. ***SIA “\_\_\_\_\_\_”*** Reģ.nr.\_\_\_\_\_\_\_\_ – kopējā preču piegādes summa ***\_\_\_\_\_ EUR bez PVN.***
8. Preču piegādes tiesības nav piešķirtas: SIA “\_\_\_\_\_\_”.
9. Piegādes termiņš: skatīt Paziņojuma 1.pielikumu.
10. Paziņojums Nr.\_\_ kopā ar 1.pielikumu parakstīts ar drošu elektronisko parakstu, kas satur laika zīmogu.

Pasūtītāja pilnvarotā persona:

SIA “LDZ ritošā sastāva serviss”

PASŪTĪTĀJI: